Die Iere is boos vir Suid-Afrika – en die bitterheid gaan verder as net dat Suid-Afrika bo hulle deur Wêreldrugby as die aanbevole gasheer vir die 2023 Wêreldbekertoernooi aangewys is.
Ierland se rugbybase en pers glo steeds dat hulle aanbod beter as Suid-Afrika en Frankryk s’n was en sê hulle sal alles in die stryd werp om stemme vir die finale aanwysing op 10 November te werf.
En die Ierse afrigter Joe Schmidt moet die geleentheid gebruik om die onregverdigheid op die veld reg te stel, skryf die Mail.
♦ Die oud-Springbokstut Ollie le Roux het indirek ook in die kryt in die Ierse hoek geklim toe hy teen Suid-Afrikaanse rugby te velde getrek het – water op die Ierse meul dat alles nie pluis is by Suid-Afrikaanse rugby nie.
“Dit gaan egter baie moeilik vir hom wees,” sê die oud-Bokstut. “Ons probleme sal vyf jaar neem om reg te stel – en die regte mense is nodig om dit te kan doen.
“Rassie kom na ŉ kultuur waar ons spelers afgerig word deur mense wat nooit vir die nasionale span gespeel het nie. Hoe gaan hy die spelers vertel hoe om vir die Springbokke te speel? Rassie kan immers vir hulle vertel want hy het vir die Springbokke gespeel. Hy was ŉ fenomenale speler.
“Wat weet Allister Coetzee van die Bokke? Niks. Hy het nie eens die reg om die woord Springbok te gebruik nie, want hy is nie ŉ Springbok nie. Dieselfde geld vir Heyneke Meyer, Jake White … a, hy het die Wêreldbeker gewen, al was dit ŉ gelukskoot.
Ag ou Ollie is net so agterbaks en bang. Hoekom noem hy dit nie net op die naam nie. Kwotas is die ondergang met AC wat dit totaal ondersteun. Is al die oud bokke so ruggraatloos